cyanic-selkie/wikianc huggingface dataset:
Regresjon i geologi
Regresjon syner i geologi til tilbaketrekking av havet frå landområde. Tilbaketrekkinga kjem av landheving eller havnivåsenking, som under istider. Det motsette vert kalla transgresjon
Tunnel of Love av Dire Straits
«Tunnel of Love» er ein rockesong frå 1980 av Dire Straits. Han vart gjeven ut på albumet Making Movies, og sidan på konsertalbuma Alchemy og Live at the BBC og på samlealbuma Money for Nothing, Sultans of Swing: The Very Best of Dire Straits og The Best of Dire Straits & Mark Knopfler: Private Investigations.
Regresjon i geologi
Ein finn spor etter regresjonar og transgresjonar i fossila, og desse svingingane trur ein har skapt (eller medverka til) fleire masseutryddingar, mellom anna perm-trias-hendinga for 250 millionar år sidan og krit-paleogen-hendinga for 66 millionar år sidan. Under perm-trias-hendinga fall det globale havnivået med 250 meter. Då isen under den siste istida var på sitt mest utstrekte for kring 18 000 år sidan, var det globale havnivået 120 til 130 meter lågare enn i dag.
Tunnel of Love av Dire Straits
Han nådde berre 54. plassen på UK Singles Chart, den britiske singellista, då han kom ut i oktober 1981, trass i at han er ein av dei mest kjende og populære songane til bandet. Det finst to musikkvideo for songen, ein med Mark Knopfler, John Illsley og Pick Withers som spelar føre ein tom bakgrunn, innimellom bilete og skodespelarar som spelar ut teksten, og den andre med eit større bandarrangement som fortel soga om eit par som rømer frå ei gruppe soldatar som jagar dei frå eit tivoli.
Regresjon i geologi
Ikkje alle regresjonar er knytte til istider, og ein har ikkje ei klår forståing av korleis fleire av dei store regresjonane har skjedd. I følgje ein hypotese kan det kome av at havbotnspreiinga har sakka av, slik at det generelle havnivået fall då midthavsryggane tok opp mindre plass i havet.
Tunnel of Love av Dire Straits
The Spanish City i songen var eit tivoli i Whitley Bay, på kysten av Nordsjøen nordaust for Newcastle upon Tyne, eit togstopp frå Cullercoats, slik det er nemnt i songen. Uttrykket «Rockaway» refererer til Rockaway Beach i New York City, der Rockaways' Playland tivoli ligg. På konsertane i 1980 spelte Dire Straits det sentrale temaet i The Animals sin versjon av «Don't Let Me Be Misunderstood» under ein lengre instrumentalintroduksjon av songen, medan Knopfler snakka om heimbyen til gruppa, Newcastle. Soloen til Knopfler i slutten av songen har blitt hylla av mange i løpet av åra:
''«Gjennom «Tunnel of Love», dramatiserer Mark Knopfler dette møte med å bruke gitaren sin som eit gresk kor. [...] Seinare snakkar Knopfler om å gå aleine mellom «karusellar og bodar», ventar på ein annan kveld og ei anna jente. Han kler stemma si som ein skitten, gammal regnfrakk kring det klingande pianoet til Bittan og den lange gitarsoloen som sluttar songen. På ein måte dannar det stemningsskapande sukket frå gitaren ei sanning som er mykje djupare enn tivoli-som-liv-metaforen har avdekt».''
Vinje kyrkje i Telemark
Vinje kyrkje er ei krosskyrkje frå 1796 som står i Vinje kommune i Telemark.
Tunnel of Love av Dire Straits
«Tunnel of Love» er ein av berre tre Dire Straits-songar som ikkje er tilskriven Mark Knopfler aleine (dei to andre er «Money for Nothing» og «What's The Matter Baby?»). Sjølve songen er skriven av Knopfler aleine, men opningsinstrumentale er eit arrangement av «Carousel Waltz» frå Rodgers and Hammerstein-musikalen Carousel.
Vinje kyrkje i Telemark
Kyrkja har preikestolalter og er bygd av Jarand Rønjom frå Åmotsdal. Interiøret er av typen seinbarokk. Golvplankar frå den gamle stavkyrkja er tekne i bruk.
Alterbiletet er skjenkja kyrkja i 1932 av Henrik Sørensen, som også dekorerte ho i varme fargar saman med bygdekunstnaren Sveinung Fetveit og Olav Kringlegarden. Dagfin Werenskiold har skore ut symbola på kyrkjebenkane.
Tunnel of Love av Dire Straits
Han vart nytta i filmen An Officer and a Gentleman frå 1982. Songen vert sampla i John Legend-songen «I Love, You Love» i 2008 på albumet Evolver. Den engelske viseduoen Show of Hands spelte ein versjon av songen i 2011 på albumet Covers 2.
Vinje kyrkje i Telemark
Utvendig er kyrkja i dag måla med dei opphavlege fargane. Byggverket er i tre og har 235 plassar.
Norsk Bibliotekforening
Norsk Bibliotekforening er ei fri og open landssamanslutning som vil fremje utviklinga av bibliotek-, dokumentasjons- og informasjonsverksemd. Foreininga har om lag 3200 medlemmar, av desse er 2100 personlege medlemskap, dei øvrige er bibliotek og andre institusjonar.
NBF blei stifta 25. oktober 1913 i Stavanger, under ''det 6. norske bibliotekmøte''. Foreininga arrangerer landsmøta sine anna kvart år, framleis i tilknyting til dei norske bibliotekmøta. Leiaren for foreininga frå 2014 er Mariann Schjeide.
Norsk Bibliotekforening har 16 lokalavdelingar. Medlemmar høyrer automatisk inn under lokalavdelinga i sin region. Foreininga har også 10 spesialgrupper der ein kan delta i forhold til eigne interesser. Organisasjonen gjev ut medlemsbladet Bibliotekforum. Foreininga sitt sekretariat ligg på Etterstad i Oslo, i same bygg som Biblioteksentralen. NBF si verksemd omfattar blant anna Tidsskriftformidlingen, eit agentur for tidsskriftabonnement, som har dei fleste norske bibliotek som kundar. Foreininga har tidlegare stått som utgjevar av katalogiseringsreglar og klassifikasjonstabellar for norske bibliotek, oppgåver som Nasjonalbiblioteket har teke over i dag.
NBF har sidan 1988 delt ut prisen «Årets bibliotek». Fleire av NBF sine lokalavdelingar deler også ut fylkesvise utmerkingar.
NBF er medlem av IFLA, International Federation of Library Assosciations and Institutions, og EBLIDA, European Bureau of Library, Information and Documentation Associations. NBF samarbeider med BIBSYS om dei nasjonale bibliotekmøta, og har eit jamnt og regelmessig samarbeid med forfattarorganisasjonane og andre utdannings- og skriftkulturorganisasjonar.
Årets Bibliotek
Norsk Bibliotekforening har sidan 1988 delt ut prisen for årets bibliotek. Prisen skal gå til eit bibliotek som i dei seinare år har "anvendt nye ideer eller som har utmerket seg gjennom et godt og effektivt samarbeid med de som bruker/styrer biblioteket". Framtidsretta, utradisjonelle og offensive tiltak innan kunnskapsformidling og kulturoppleving, marknadsføring, brukarvenlegheit og tilgjengelege, god service og god ressursutnytting kan vere kriteria for tildeling av prisen.
Prisen er tildelt:
Rapparen Oter
Stian Ottesen, kjend under artistnamnet Oter, er ein rappar frå Tromsø. Til dagleg jobbar han som maskinførar.
Bakgrunn
Ottesen er oppvaksen i Tromsø. Han byrja å rappe som 16–17-åring etter at ein han kjende hadde introdusert han for rapkulturen. Han gav ut debutplata Kollektiv kollaps i 2014, som fekk god kritikk rundt om i landet.
Eit par år etter å ha gjeve ut debutplata tok han pause frå musikken. Fyrst i 2020 sleppte han ny musikk som leia opp til tre album i 2022: I mai kom Young Hoel III: Hestehoven, i september Young Hoel II, og til sist Young Hoel I i desember.
Kulturminne i Bjerkreim kommune
Kulturminne i Bjerkreim er ei oversikt over freda og/eller bevaringsverdige bygningar og element i Bjerkreim kommune. Data er henta frå Riksantikvarens liste over kulturminne.
ID-nummeret er eit lenkja tal som går direkte til det aktuelle kulturminnet i Kulturminnesøk.
Ainley Peak
Ainley Peak er eit markant fjell, 1240 moh, 4,5 km sørvest for Post Office Hill aust på Ross Island. Det er kalla opp etter David G. Ainley frå Point Reyes Bird Observatory ved Stinson Beach i California, ein ornitolog i United States Antarctic Program som studerte pingvin- og jo-populasjonar ved Cape Crozier og McMurdo Sound i løpet av seks sesongar, 1969–70 til 1983–84.
Fred Mandel
Frederick Lawrence «Fred» Mandel er ein kanadisk studiomusikar, som spelar keyboard og gitar.
Mandel vart involvert i musikk frå tidleg alder. Han byrja å spele piano då han var fire år og gitar då han var åtte. I 1964, elleve år gammal, flytta familien til Toronto der han vart ein del av det lokale miusikkmiljøet og fekk med seg konsertar med mange store sekstitalsartistar som Jimi Hendrix, The Who og The Rolling Stones.
Mandel spelte først på plate med Domenic Troiano (som han var medlem i på den tida). Troiano vart invitert til å spele på den første soloplata til Alice Cooper og fekk med seg Mandel på klaverinstrument. Dette førte til at Alice Cooper inviterte Mandel med seg i konsertbandet sitt. Mandel spelte med Alice Cooper i fire år (1977-1980) og spelte etter kvart sologitar og vart til slutt musikalsk leiar.
Under arbeidet med Alice Cooper vart Mandel invitert til å spele klaverinstrument på Pink Floyd-albumet The Wall og dette vart følgd opp med somme innspelingar med Cheap Trick.
I 1982 vart Mandel spurt om han kunne spele på turneen til Queen etter albumet Hot Space (Hot Space-turneen). Han fekk eit godt forhold med bandet og vart seinare invitert med som studiomusikar på albumet The Works. Han vart slik den første viktige gjestartisten på ei Queen-plate. Mandel spelte på «Man on the Prowl» og tre av singlane på albumet, «Radio Ga Ga», «Hammer to Fall» og «I Want to Break Free» (mellom anna synthesizersoloen på sistnemnde). Mandel spelte òg på to av Queen sine soloprosjekt, Brian May-albumet Star Fleet Project frå 1983 og Freddie Mercury-albumet Mr. Bad Guy frå 1985.
Etter Queen drog Mandel på turné med Supertramp, som spelte dei siste konsertane sine med den originale besetninga. Sidan fekk Mandel høve til å spele med tenåringsidolet sitt, Elton John. Mande har sidan arbeidd meir med Supertramp og andre musikarar i studio.
Utvald diskografi
Film:
Beeby Peak
Beeby Peak er eit fjell på 2,4 nautiske mil aust-nordaust for toppen av Mount Bird nordvest i Ross Island, med ei høgd på kring 1400 moh. Det vart namngjeve av New Zealand Geographic Board i 2000 etter Chris Beeby.
Alive av Nitty Gritty Dirt Band
Alive er eit konsertalbum av det amerikanske countryrockbandet Nitty Gritty Dirt Band, utgjeve i 1969. Liberty Records gav ut albumet etter at den originale utgåva av bandet vart oppløyst, og før den neste utgåva av bandet signerte ny kontrakt med dei. John McEuen sa seinare «me spelteinn dette albumet på The Troubador og det var haugevis med utstyr på scenen fordi Poco skulle spele same kvelden som oss.» Konserten må derfor ha vore 6. eller 7. desember 1968. Denne utgåva av bandet vart oppløyst få veker etter denne konserten.
Hugh McDowell
McDowell spelte i ELO på dei første konsertane deira i 1972, berre 19 år gammal, men slutta i lag med Roy Wood og Bill Hunt for å danne gruppa Wizzard. I Wizzard spelte han både cello og Moog synthesizer, men kom attende til ELO i 1973 for å erstatte Colin Walker. Han vart verande med gruppa fram til Jeff Lynne valde å ikkje lenger nytte strykeinstrumentalistar. I 1991 spelte han med Electric Light Orchestra Part II.
Kodër-Thumanë
Kodër-Thumanë er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Krujë.
Ved folketeljinga i 2011 hadde den dåverande landkommunen Kodër-Thumanë 12 335 innbyggjarar.
Tidlegare administrativ inndeling
Fram til år 2000 var Kodër-Thumanë ein del av distriktet Krujë. Den dåverande landkommunen omfatta busetnadene:
Vegarbeid
Vegarbeid kan vera alt frå arbeid med skogsvegar til bygging av motorvegar. I tidlegare tider vart vegarbeid utført manuelt, men hestar vart nytta til transport. I dag vert det nytta anleggsmaskinar til det meste, men det er framleis bruk for manuelt arbeidskraft til ymse monteringsarbeid.
Fjerning av masse
I samband med vegbygging er det som oftast naudsynt å grava ut og transportera bort masse. Om det er fjell som må transporterast bort vert massen det nytta som fyllmasse på andre parti av vegen. Om det er lausmasse vert dette arbeidet utført med gravemaskinar og dumparar eller lastebilar. Der det er fjell lyt ein fyrst bora ned til høveleg djupn og skyta ut fjellet. Til boringa vert det nytta fjellboreriggar. Transporten av masse forgår med dumpar eller dumparbil.
Tunneldriving
I land med mykje fjell, som til dømes Noreg og Sveits vert vegar ofte lagt i tunnel. Nokre gongar er dette den einaste praktiske løysinga, andre gongar vert det gjort av omsyn til rasfare. Tunneldriving var tidlegare eit tungt og farefullt arbeid. I dag vert det nytta maskinar for å driva nye tunellar. I laust fjell kan ein nytta tunellboremaskinar, men i hardt fjell lyt ein sprenga ut tunnelar. Det vert då nytta fjellboreriggar. Etter sprenging vert skotensteinen frakta ut av tunnelen med dumparar.
Brubygging
I samband med vegbygging vert det ofte bygt bruer over elvar, djupe dalar og fjordar. Eit av dei vanlegaste byggemateriala er armert betong, men stål vert òg nytta. Små og mellomstore bruer vert ofte bygde av same entreprenør som er ansvarleg for vegen, medan større bruer kan vert utsette på eigne anbod.
Rassikring
I bratte fjellsider er det ofte fare for ras på grunn av stein som losnar når frosten arbeider med han eller på grunn av at rennande vatn grev bort lausmasse som held han fast. Det er difor ofte naudsynt å sprenga bort stein i fjellsider over vegen. Mindre stein kan òg fangast opp med kraftige stålnett.
Royal Drummers of Burundi
Royal Drummers of Burundi, ofte berre omtalt som The Drummers of Burundi, er eit perkusjonsensemble opphavleg frå Burundi. Dei spelte under seremoniar som fødslar, gravferder og kroningar av mwami (kongar). Trommene (kalla karyenda) er heilage i Burundi, og representerer mwami, grøde og nytt liv. The Royal Drummers bruker trommer laga av hole trestammer dekte med dyreskinn. I tillegg til den sentrale tromma, kalla inkiranya, nyttar dei amashako-trommer som held ein kontinurleg rytme, og ibishikiso-trommer, som følgjer rytmen sett av inkiranya.
Framføringa av Royal Drummers har vore dei same i hundrevis av år, og teknikkane og tradisjonane deira går frå far til son. Medlemmane av ensemblet byter på å spele inkiranya, danse, kvile seg og spele andre trommer, og roterer gjennom oppvisinga utan stopp. I starten av oppvisinga trer trommeslagarane fram med dei tunge trommene på hovudet medan dei syng og speler. Nokre ekstra medlemmar ber ornamentale spyd og skjold, og leiar prosesjonen med dansen sin. Dei spele så ei rekkje rytmar, somme akkompagnert av song, og går ut av scenen på same måte, med trommene på hovudet medan dei speler.
I byrjainga av 1960-åra byrja ensemblet å turnere rundt i verda. Dei har spelt inn minst tre album - Batimbo (Musiques Et Chants) i 1991,The Drummers of Burundi (1992, spelt inn i 1987) Real World (med ny tittel Live at Real World i 1993) og The Master Drummers of Burundi (1981). Dei er å høyre på Joni Mitchell-albumet The Hissing of Summer Lawns (1975), og på «Zimbo», B-sida til Echo & the Bunnymen sin 12"-singel «The Cutter» (1983). Det vert ofte hevda at dei spelte på Def Leppard-singelen »Rocket», men dette er feil. Dei inspirerte artistar som Adam and the Ants og Bow Wow Wow, og inspirerte Thomas Brooman til å organisere WOMAD-festivalen i 1982, som var med å forme den gryande verdsmusikk-sjangeren.
Gruppa var med i Werner Herzog-filmen Fitzcarraldo, som «drumming of the bushmen».
Kjelder
{fotnoteliste}}
This Is Not America
«This Is Not America» er ein song av den engelske songaren David Bowie og det amerikanske jazzfusion-bandet Pat Metheny Group, teken frå lydsporet til filmen The Falcon and the Snowman i 1985. Han kom ut på singel i februar 1985 og nådde 14. plassen i Storbritannia og 32. plassen i USA. Den instrumentale songen som «This Is Not America» er basert på vart skriven av Pat Metheny og Lyle Mays og er i seg sjølv ein song kalla «Chris», som kom ut på filmmusikkalbumet.
Songen kom sidan ut på The Singles Collection (1993). Seinare vart han gjeven ut på Best of Bowie (2002), og finst på alle utgåver utanom den australske og japanske utgåva. Metheny skreiv seinare at teksten til Bowie var «djup og meiningsfull - og heilt perfekt for filmen.»
Medverkande
Frå platenotata til The Falcon and the Snowman: Original Motion Picture Soundtrack.
Expert av Driftless Pony Club
Expert er den fyrste EP-en til det amerikanske indie rock-bandet Driftless Pony Club. Expert vart gjeven ut i 2009 på DFTBA Records.
Caughley Beach
Caughley Beach ert den nordlegaste stranda på den isfrie kysten sørvest for Cape Bird på Ross Island. Det vart kartlagd av New Zealand Geological Survey Antarctic Expedition, 1958–59, og kalla opp etter Graeme Caughley, ein biolog med laget som vitja Cape Bird.
Residualdanning
Residualdanning er produkt av forvitring som er vorte liggande på opphavsstaden og dannar jordbotn (forvitringsjord) over den faste berggrunnen. I tropane, der forvitringa går særs raskt, kan residualdanningar danne særs tjukke lag, og faste bergarter treff ein først djupt under overflata. Bauxitt og lateritt er residualdanningar.
Zumbo
Zumbo er den vestlegaste byen i Mosambik. Han ligg på nordaustbreidda av Zambezielva der ho møter sideelva Luangwa. Zumbo er ein grenseby med Luangwa i Zambia og Kanyemba i Zimbabwe like ved. I 2005 hadde byen om lag 33 000 innbyggjarar.
Zumbo blei grunnlagd som ein portugisisk handelsstad i 1714 eller 1715. Gull og elfenbein var viktige handelsvarer, og byen voks kraftig, til han blei ein av dei største europeiske busetnadane i denne delen av Afrika. Også mange indarar busette seg her. I 1764 fekk han bystatus. Men frå midten av 176o-talet byrja ein tilbakegang for byen på grunn av endra økonomiske høve og tørke. Lokale konfliktar førte til at Zumbo blei raida i 1779 og måtte byggast opp att med festningsmurar. Staden blei også avskoren frå dagens Zambia og Zimbabwe ac dei britiske koloniane Nord- og Sør-Rhodesia.
Under den mosambikiske sjølvstendekrigen og borgarkrigen var Zumbo strategisk viktig, og såg både geriljakriging og minelegging. Byen blei delvis øydelagd av krig, og låg ei stund forlaten.
Zumbo fekk eige sjukehus i 2012. Vegsambandet med resten av Mosambik er dårleg, og mykje transport skjer med båt frå Songo ved Cahora Bassa.
Varv
Varv er eit årleg avsetingslag for sediment eller ein sedimentær bergart.
Omgrepet varv kjem frå det svenske varv som tyder «kvarv», «lag» eller «krins». Termen oppstod som hvarfig lera (lagdelt leire) på det første kartet som var laga av Sveriges geologiske undersøkingar i 1862. Varv vart opphavleg brukt for å skildre separate komponentar av årlege lag i glasiale innsjøsediment, men på Geological Congress i 1910 foreslo den svenske geologen Gerard Jakob De Geer (1858-1943) ein ny formell definisjon der varv skulle skildre årslag generelt for sedimentære avsettingar. Nyleg er òg omgrep som årleg lamina brukt synonymt med varv.
Av dei mange rytmittane funne i den geologiske lagrekka, er varv ein av dei viktigaste og mest opplysande for å studere historiske endringar i klima. Varv er blant dei mest småskala hendingane ein kan kjenne att i stratigrafi.
Sjå òg
Lustosavikronologia
Jelabuga
Jelabuga (russisk Ела́буга, tatarisk (kyrillisk) Алабуга, tatarisk (latinsk) Alabuğa), òg skrive Alabuga eller Elabuga, er ein by i Republikken Tatarstan i Russland med om lag 70 000 innbyggjarar. Han ligg ved Kama, rundt 190 km aust for Kazan.
Busetnaden si historie går tilbake til 1000-talet, då ei volga-bulgarsk grenseborg vart bygt på staden. Borga vart seinare forlaten og restane av ho er i dag kjend som Şaytan qalası (det vil seie «Satan si borg» eller «Djeveltårnet»). På andre halvdel av 1500-talet vart ein russisk landsby grunnlagt på same stad. Byen er i dag kjent for oljeindustrien sin.
Strekkstagplattform
Ei strekkstagplattform (engelsk: Tension-leg platform, TLP) er ei flytande og vertikalt forankra plattform eller lastebøye som normalt blir bruka til offshoreproduksjon av olje eller naturgass, og er spesielt egna for havdjup på meir enn 300 meter. Som regel blir stag eller kjetting bruka for å halde plattforma på plass.
Camille Desmoulins
Benoît Camille Desmoulins var ein fransk advokat, journalist og politikar, fødd i Guise. Han var allereie frå 1789 ein av dei leiande aktørane under den franske revolusjonen, jamnast ein alliert av Georges Danton. Begge vart avretta då den såkalla Velferdsnemnda slo til mot dantonopposisjonen.
Claude Florimond de Mercy
Grev Claudius Florimund de Mercy var ein tysk-romersk feltmarskalk, fødd i Longwy i Lorraine, i dagens Frankrike.
Camille Desmoulins
Liv og gjerning
Desmoulins studerte jus i Paris og var deretter advokat i byen. Tidleg gjorde han seg til talsmann for opplysningsfilosofien. Ved Palais Royal den 12. juli 1789 heldt han ein flammande tale som oppelda folkemengda. Med oppropet «Til våpen!» utløyste han ei formidabel rørsle som to dagar seinare løyste ut Storminga av Bastillen. På Bastillen forkynte han kravet om fridom og likeverd. Gjennom det påverknadsrike bladet Revolusjonen i Frankrike og Brabant fremja han ideen om at suvereniteten ligg hos folket er den einaste akseptable forma for konstitusjon.
Desmoulins var aktiv frimurar og medlem av den såkalla filosofi-losjen Neuf Soeurs i Paris. Han var ein av grunnleggjarane av Cordelier-klubben og motstandar av gironden. Sjølv om han var ein av venene til Maximilien Robespierre, kjende han seg meir knytt til dei ideane Danton målbar. Han slutta såleis fullt ut opp om Danton, og var delaktig både ved stormen mot Tuileriane i august 1792 og september-morda like etter.
Claude Florimond de Mercy
Mercy gjekk inn i den austerrikske armeen som frivillig i 1682. Han utmerkte seg i det store slaget ved Wien året etter, og i løpet av sju år med felttog i Ungarn steig han i gradene til Rittmeister. På denne tida fekk han ein skade som permanent øydela synet hans. Dei neste fem åra fram til 1697 deltok han i italienske felttog, og vart så kalla attende til Ungarn av prins Eugene av Savoie og vann i slaget ved Zenta to forfremmingar.
Camille Desmoulins
Liv og gjerning
Under nasjonalkonventet røysta Desmoulins for å døme kongen til døden. Sjølv om han høyrde til det såkalla Berget, var han høgt akta av gironden. Saman med Danton prøvde han å få i stand ei forsoning mellom dei to blokkene. Då det mislukkast skulda Desmoulins motparten for å vere anti-revolusjonær, og det enda med at gironden hamna på skafottet hausten 1793.
Claude Florimond de Mercy
De Mercy synte stort mot i dei første felttoga i den spanske arvefølgjekrigen i Italia, var nær ved å verte fanga av fienden to gonger og for gjerningane ved Cremona (31. januar 1702) fekk han personleg takk frå Leopold I av Det tysk-romerske riket og kommando over eit nytt kyrasérregiment. Med dette tok han del i Rhinfelttoget i 1703 og slaget ved Friedlingen, og suksessen hans som leiar av raid og herjingar vart godt kjend hos både ven og fiende. Han vart derfor vald ut tidleg i 1704 til å herje Maximilian II Emanuel av Bayern. Han vart kort tid etter forfremma til General-Feldwachtmeister, og deltok i slaget ved Schellenberg (2. juli 1704).
Camille Desmoulins
Liv og gjerning
I same ånd gav Desmoulins i januar 1794 ut bladet Vieux Cordelier. Med intelligens, vidd og bitande satire portretterte han i bladet skrekkveldet og mana i staden til sann fridom, måtehald og ei fornuftig, lovstyrt forvaltning. Særleg angreip han Jacques-René Hébert, som han skulda for å ville gjenopprette monarkiet. Under sterkt press frå dei radikale i Velferdsnemnda, til dømes Jacques-Nicolas Billaud-Varenne som ville brenne alle utgåvene av Vieux Cordelier, vart Desmoulins og Danton arresterte 30. mars 1794 på ordre frå Robespierre.
Desmoulins, som opphavleg var tilhengar av ein radikal kurs, vart ei veke etter arrestasjonen avretta saman med Danton og fleire andre.
Claude Florimond de Mercy
Under resten av krigen utmerkte han seg ofte med stort mot. Han steig til kavalerigeneral i løpet av desse ti åra. Den bestemte leiarskapen hans kom tydleg fram under slaget ved Peterwardein (1716) og han vart kort tid etter kommandør av Banatet i Temesvar.
I det store slaget ved Beograd (1717) leia han den andre linja av kavaleriet på venstreflanken i eit glimrande og avgjerande åtak som dreiv styrkane til Det osmanske riket til skyttargravene sine. Etter freden heldt han fram styret av Banatet, som etter meir enn 150 år under tyrkisk styre trengde ein dugande guvernør. Men før han tok til i denne stillinga vart han nok ein gong kalla til felten, denne gongen i Sør-Italia, der han kjempa i slaget ved Francavilla (20. juni 1719), tok Messina og kringsette Palermo. I elleve år etter dette styrte han Banatet, omorganiserte landet som eit velståande og sivilisert samfunn.
I 1723 vart han feltmarskalk i armeen og denne våren samla han og den irskfødde generalmajor baron Francis Patrick O'Neillan 50 000 mann ved Mantova i eit forsøk på å ta attende områda som vart tapt året før då austerrikarane vart driven ut av Italia av fransk-spanske styrkar. Mercy mista livet 29. juni i slaget ved Parma der han personleg leia soldatane sine. Han hadde ingen born, og namnet hans gjekk vidare til grev Argenteau, som kom frå familien Mercy-Argenteau.
Han var fosterfar til grev Florimund de Mercy d'Argenteau, og grandonkelen hans var Franz Freiherr von Mercy.
I august 2009 vart det avduka ei byste av han i Sentralparken i Timişoara.
Skateaway
«Skateaway» er ein rockesong frå 1980 av Dire Straits, som handlar om ei kvinne på rulleskøyter som fer gjennom travle bygater medan ho høyrer på ein berbar radio på hovudtelefonane sine. Songen kom ut i 1980 på albumet Making Movies og seinare som singel i 1981. Det vart laga ein musikkvideo til songen som var populær på MTV, med musikaren Jayzik Azikiwe som jenta.
Esperanto Island
Esperanto Island (bulgarsk остров Есперанто, ‘Ostrov Esperanto’) er den største og nordvestlegaste øya i Zed Islands utanfor nordkysten av Varna Peninsula på Livingston Island i Sør-Shetlandsøyane i Antarktis. Øya er isfri, klipperik, og har ei høgd på 290 moh og er 950 meter lang og 900 meter brei. Øya har eit areal på 56 hektar. Ho ligg 70 meter nordvest for naboøya Phanagoria Island, og 2,7 km nordvest for Williams Point på Livingston Island. Området vart vitja tidleg på 1800-talet av selfangarar.
Øya er kalla opp etter språket esperanto.
Shashi Tharoor
Shashi Tharoor er ein indisk parlamentarikar i  det indiske underhuset Lok Sabha (per 2018), og han er forfattar.
Kulturminne i Bokn kommune
Kulturminne i Bokn er ei oversikt over freda og/eller bevaringsverdige bygningar og element i Bokn kommune. Data er henta frå Riksantikvarens liste over kulturminne.
Bomb Peak
Bomb Peak er ein fjelltopp, 805 moh, som ligg 2 nautiske mil vest for Cape Crozier på Ross Island. Det vart kartlagd, og fekk dette namnet av New Zealand Geological Survey Antarctic Expedition, 1958–59, på grunn av bombeliknande (pyroklastiske) geologiske formasjonar kring toppen av denne toppen.
Kulturminne i Bokn kommune
ID-nummeret er eit lenkja tal som går direkte til det aktuelle kulturminnet i Kulturminnesøk.
Bouillabaisse
Bouillabaisse er ei sørfransk fiskesuppe som opphavleg stammar frå området omkring Marseille i Provence. Ein kan laga henne med ulike typar fisk, skaldyr, kvitvin, lauk, tomat, fennikel, olivenolje, appelsinskal, safran og krydderurter.
Ordet «bouillabaisse» er sett saman av fransk bouillir, 'koka' og abaisser, 'senka'. Den provençalske forma av ordet er bolhabaissa. Namnet viser til at ein først kokar opp suppa og sidan let henne småkoka.
Ein tradisjonell bouillabaisse skal innehalda minst tre ulike fiskeslag. Den klassiske oppskrifta inneheld raud skorpionfisk, havål og knurr.
Rettargang
Rettargang eller prosessrett er dei rettsreglane som gjeld for domstolsprosessar. Prosess er i juridisk forstand ei nemning for det rettsområdet som gjev reglar om føring av saker hjå ein domstol eller anna tvisteløysningsorgan. Ein skil mellom straffeprosess, som er reglar som vert brukte i straffesaker, og sivilprosess, som vert brukt i sivile tvister.
Barnedauden
Barnedauden var ein pestepidemi som braut ut i Noreg i 1359-60, og som i endå større grad enn svartedauden eller «den store mannedauden» råka dei yngste årsklassane.
Barn kan ha vore spesielt utsette for smitte, sidan dei ikkje hadde motstandskraft i same grad som dei vaksne som hadde gjennomlevd ein pestepidemi ti år tidlegare. Barnedøyinga medførte at tendensen til ny vekst i folketalet etter svartedauden vart snudd, ein situasjon som heldt fram som følgje av nye pestutbrot utover seinmellomalderen.
Romeo and Juliet av Dire Straits
«Romeo and Juliet» er ein song av det britiske rockebandet Dire Straits, skriven av Mark Knopfler. Han kom først ut i 1980 på albumet Making Movies og vart gjeven ut som singel i 1981. Journalisten Dan Bolles har kalla songen ein «klassikar». Songen vart sidan gjeven ut på konsertalbuma Alchemy og On the Night, og seinare på Knopfler sitt konsertalbum med Emmylou Harris, Real Live Roadrunning (sjølv om Harris ikkje spelar på sporet). Songen vart òg gjeven ut på samlealbuma Money for Nothing, Sultans of Swing: The Very Best of Dire Straits og The Best of Dire Straits & Mark Knopfler: Private Investigations.
Teksten skildrar to kjærastar, og hintar om at «Juliet» forlét «Romeo» etter å ha blitt kjendis og flytta frå eit hardt nabolag, der dei først møtte kvarandre. I tillegg til å referere til William Shakespeare-skodespelet med same namn, refererer songen til andre verk om ung kjærleik song, inkludert songane «Somewhere» – frå West Side Story, som igjen er basert på Shakespear-skodespelet - og «My Boyfriend's Back». Den originale songen er blitt nytta i fleire filmar, som Hot Fuzz, Empire Records og Can't Hardly Wait.
Songen opnar med ein arpeggio spelt på resonatorgitar av Knopfler, som òg syng solovokalen. Melodien i opninga av songen minnar om Bruce Springsteen sin «Jungleland» (begge innspelingane har med E Street Band-pianisten Roy Bittan). Instrumenteringa er enkel gjennom versa og vert eit fullt rockearrangement i refrenga.
Sjølve songen, skriven av Knopfler, var inspirert av eit mislukka forhold med Holly Vincent, frontsongaren i det kortvarige bandet Holly and the Italians. Songen omhandlar ein Romeo som framleis er særs glad i sin Juliet, men ho ho behandlar han no som «just another one of [her] deals». Knopfler har sagt og implisert at han meiner Vincent berre nytta han til å kome seg sjølv fram i karrieren sin. Linja «Now you just say, oh Romeo, yeah, you know I used to have a scene with him», referer til eit intervju med Vincent, der ho seier «Det som skjedde var at eg hadde ein episode med Mark Knopfler og kom til eit punkt der han ikkje kunne takle det og me gjekk frå kvarandre».
Ørjan Røyrane
Ørjan Røyrane er ein norsk fotballspelar for tida utan klubb. Han spelte for Sandefjord Fotball i perioden 2006-2014.
Romeo and Juliet av Dire Straits
Andre versjonar
Songen har blitt ein klassisk kjærleikssong som mange artistar har spelt inn. Indigo Girls spelte inn songen i ei soloutgåve av Amy Ray på albumet Rites of Passage.
Ørjan Røyrane
Sandefjord Fotball
Røyrane var ein ettertrakta spelar etter fleire gode opptrednar på dei norske G16, G17 og G18-landslaga. Både SK Brann, Odd Grenland, Sandefjord Fotball og utenlandske klubbar var interesserte. Han signerte for Sandefjord den 4. november 2005, og vart gjenforent med tidlegare Norheimsund-trenar Tor Thodesen i klubben.
Han debuterte for seniorlaget 13. august 2006, og fekk fire kampar til saman i debutsesongen.
Romeo and Juliet av Dire Straits
Andre versjonar
Han vart spelt av The Killers i 2007 og spelt live i Abbey Road Studios for Channel 4-showet Live from Abbey Road og gjeven ut som B-side på «For Reasons Unknown» og på samleplata Sawdust.
Matt Nathanson spelte songen på albumet Live at the Point.
Edwin McCain spelte songen på The Austin Sessions.
Michael Stanley spelte songen på albumet The Hang i 2012.
Adam Martin song songen på The Voice Australia.
Medverkande
Andre musikarar
Sankt Veit an der Glan
Sankt Veit an der Glan er ein by og ein kommune i forbundslandet Kärnten i Austerrike, som òg er forvaltningssete i distriktet med same namn. Kommunen har ei flatevidd på 89,7 km² og i kring 12 500 ibuarar. Byen ligg ved elva Glan, 482 meter over havet.
Sankt Veit var i mellomalderen hovudstad i hertugdømmet Kärnten til 1518. Rådhuset i byen vart byrja bygt i 1468. Også hertugslottet frå same tid står i byen.
Paul von Hindenburg
Paul von Beneckendorff und von Hindenburg var ein tysk generalfeltmarskalk og statsmann. Han var den andre presidenten for Tyskland (Reichspräsident) frå 1925 til han døydde i 1934.
Bakgrunn og tidleg virke
Hindenburg var fødd i Posen (Poznan) som son av den uradelege prøyssiske offiseren og godseigaren Robert von Beneckendorff und von Hindenburg og kona hans, legedottera Luise, fødd Schwickart.
Etter utdanning ved kadettskulane i dagens Legnickie i Polen og i Berlin, blei Hindenburg offiser i den prøyssiske hæren. Som ung løytnant kjempa han i slaget ved Königgrätz i 1866 under den austerriksk-prøyssiske krigen og deltok i den fransk-prøyssiske krigen 1870-1871. I 1893 blei han regimentssjef, i 1897 generalmajor, 1900 generalløytnant og sjef for 28. infanterifordeling i Karlsruhe, i 1903 sjef for 4. armékorps i Magdeburg, og i 1905 general i infanteriet. Han pensjonerte seg frå hæren i 1911, men vende tilbake til aktiv teneste ved utbrotet av første verdskrigen i august 1914.
Hindenburg gifta seg med Gertrud von Sperling (1860–1921) i 1879. Dei fekk tre born: Irmengard Pauline (1880), Annemaria (1891) og Oskar (1883).
Første verdskrigen
Etter tyske tilbakeslag i Aust-Preussen i august 1914, like etter utbrotet av den første verdskrigen, blei Hindenburg utnemnd til sjef for 8. tyske armé som kjempa her, med Erich Ludendorff som stabssjef. Dei vann avgjerande sigrar over russarane ved Tannenberg og Dei masuriske sjøane. Hindenburg blei så sjef for alle tyske troppar på austfronten og generalfeltmarskalk. Frå 1916 var han sjef for den tyske generalstaben med Ludendorff som næraste medarbeidar, og verka frå då av særleg på vestfronten. Han tok avskjed i 1919.
Politikar
I 1925 blei Hindenburg vald til rikspresident som samlingskandidat for dei konservative. Han ville ikkje la seg bruka til ein monarkistisk restaurasjon, og regjerte i samsvar med det skiftende riksdagsfleirtalet. I 1932 blei han gjenvald med knapt fleirtal framfor Adolf Hitler. Han nekta å godta Hitler som rikskanslar, men gjekk med på at han blei visekanslar, noko Hitler avslo. 30. januar 1933 blei Hitler, etter påtrykk frå Franz von Papen, tilboden stillinga som rikskanslar, og snart var makta heilt gått over til han. Hindenburg sat som president til han døydde død. Erindringane hans Aus meinem Leben kom ut i 1920 medan Briefe, Reden und Berichte blei gjeven ut i 1934.
Minne
Zeppelinaren «Hindenburg» var kalla opp etter han, og Æreskrossen er populært kjend som Hindenburgkrossen.
Ingolv Helland
Ingolv Helland var ein norsk gartnar og stortingsrepresentant frå Hamre i Hordaland. I åra frå 1961 til -69 møtte han på Stortinget for partiet Venstre og Rogaland fylke.
Far til Helland var lærar. Sjølv gjekk han gartnarskule i 1923 og arbeidde dei neste åra som gartnar i planteskule og gartneri. Frå 1930 dreiv han eige handelsgartneri i Stavanger til 1977. Han var formann i Gartneriets og Hagebrukets arbeidsgiverforening frå 1962 til 1974.
Helland var med i bystyret i Stavanger frå 1945 til 1963, åra 1952-61 med plass i formannskapet. Hausten 1961 vart han vald inn på Stortinget for Venstre, attvald fire år seinare. Dei fire fyrste åra på Tinget var han sekretær i Sosialkomiteen. Perioden 1965-69 var han medlem i Skog-, vassdrags- og industrikomiteen 1965-67 og framhaldet Industrikomiteen 1967-69. Samstundes var han siste fireårsperioden sekretær i Lagtinget.
Kjelder
Stortingsbiografi
Mellomistid
Ei mellomistid eller interglasial er ein periode med høgare temperaturar som skil kalde periodar under istider. Den noverande varmeperioden har vart sidan pleistocen, 11 400 år tilbake.
Mellomistider under pleistocen
I løpet av dei siste 2,5 millionar åra som pleistocen varte, har det vore istider, der store isbrear har dekt Nord-Europa, Sibir og Nord-Amerika. Desse periodane med nedising har vore fråskilde av kortare periodar med det vi i dag reknar som «normal» temperatur, der isbreane har vore avgrensa til Grønland og Nordishavet. Tilsvarande varmeperiodar har ein hatt på den sørleg halvkula.
Tradisjonelt har mellomistidene vorte påvist ved hjelp av fossil, særleg av pattedyr, blautdyr og frø. Seinare har pollenanalysar og analysar av små organismar som foraminiferar, kiselalgar og insekt hjelpt til å fylle ut biletet. I dag blir det brukt undersøkingar av isotopar i is og havbotnssediment for å fastslå temperatursvingingar.
Klima under mellomistider
Mellomistidene vert gjerne innleia med ein relativt varm periode med rask smelting av isbreane, etterfølgt av ein noko kjøligare periode. Så følgjer eit interglasalt optimum eller klimatisk optimum der temperaturen når dei høgaste gjennomsnittsverdiane for perioden. Havnivået stig samstundes. I Noreg blir denne effekten skjult av landheving, men vekslinga mellom høgt og lågt havnivå kan vere ein viktig faktor i sørlegare strøk. Temperaturen fell så langsamt og rykkevis gjennom tusenåra med fleire periodar der isbreane rykker fram, slik som under den vesle istida frå rundt 1400 til 1800. Mot slutten av mellomistida vil slike «små istider» bli lengre og meir dominerande, til isbreane igjen dekker dei nordlegaste landmassane, og klimaet er inne i ei ny istid.
Boulder Cones
Boulder Cones er kjegler 0,9 nautiske mil sørvest for Castle Rock på Hut Point Peninsula på Ross Island. Namnet, som er skildrande, vart gjeve av Frank Debenham av Terra Nova-ekspedisjonen, som gjorde av halvøya i 1912.
Gary Glitter
Gary Glitter  er ein engelsk glamrockmusikar og låtskrivar.
Glitter vart først kjend i glamrocktida tidleg i 1970-åra. Han hadde mange hittar i Storbritannia i 19790-åra, som «Rock and Roll, Parts One and Two», «I Love You Love Me Love», «I'm the Leader of the Gang (I Am)» og «Hello, Hello, I'm Back Again». Mellom 1972 og 1995 hadde Glitter i alt 26 hitsinglar som låg totalt 180 veker på Topp 100 i Storbritannia. Han heldt fram karrieren i 1980- og 1990-åra, og hadde ein stor hitt i 1984 med «Another Rock N' Roll Christmas». Han har gjeve ut i alt sju studioalbum, og minst 15 samle- og konsertalbum. I 1998 vart songen hans «Rock and Roll» ført opp som ein av dei 1001 beste songane i musikkhistoria. Den nesten instrumentale «Rock and Roll, Part 2» vore ein populær jubelsong under amerikanske sportshendingar.
I 1999 vart Glitter dømd for å eige barnepornografi i Storbritannia, og seinare dømd i Vietnam for utukt mot mindreårige jenter.
Fairchild Beach
Fairchild Beach er ei sandstrand, 500 meter brei og 2 km lang, frå foten av Round Hill og nordover til sørsida av Comptonbreen, på austsida av Heardøya i det sørlege Indiahavet. Stranda ligg ved Compton Lagoon og grensar i vest til Gilchrist Beach. Sør for Fairchild Beach ligg Brownbreen, som endar ved Brown Lagoon.
Namnet «Fairchild's Beach» var i bruk av amerikanske selfangarar så tidleg som 1857, men opphavet til namnet er ikkje kjend.
Cudhi
Cudhi er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Krujë.
Ved folketeljinga i 2011 hadde den dåverande landkommunen Cudhi 1 812 innbyggjarar.
Stortinget i 1815
Omframstortinget hausten 1814 hadde vedteke at det første ordentlege Storting skulle tre saman første kvardag i juli året etter. Regjeringa hadde deretter sendt ut ei kunngjering i namnet til kong Karl II 30. november med påbod om å arrangera nye val etter grunnlova.
Vala vart haldne til forskjellig tid i dei ulike valkrinsane, i Akershus amt vart det til dømes halden val 29. desember 1814 og i bykrinsane Fredrikshald og Fredrikstad 15. juni. Fullmakta til utsendingen frå Kongsberg by vart underteikna 26. juni.
Wilhelm Frimann Koren Christie vart vald til stortingspresident og visepresidentar var Niels Aall, Lauritz Weidemann, Peder Olivarius Bugge, Lorents Lange og frå 5. desember Johan Andreas Budtz.
Zastera
Zastera er det femte albumet til det amerikanske indie rock-bandet Driftless Pony Club. Det vart gjeve ut i 2016 av DFTBA Records.
Jarl Marischal
Tittelen Jarl Marischal vart skapt som ein adelskalender i Skottland for William Keith, den store Marischal av Skottland.
Embetet «Marischal of Scotland» (marascallus Scotie eller marscallus Scotie) gjekk i arv hos Keith-familien frå Hervey (Herveus) de Keith, som hadde embetet Marischal under Malcolm IV og Vilhelm I. Etterkomarane etter Herveus, sir Robert de Keith (d. 1332), vart stadfesta i embetet av Robert Bruce kring 1324.
Oldebarnet til Robert de Keith, William, vart Earl Marischal av Jakob II kring 1458. Adelskapet døydde ut då George Keith, den 10. jarlen, vart med i jakobittopprøret i 1715.
Rolla til Marischal var å tene som vaktar for dei kongelege i Skottland, og verne kongen personleg då han møtte opp i parlamentet.
Kjelder
''
Early On (1964–1966)
Early On (1964–1966) er eit samlealbum av David Bowie, gjeve ut i 1991. Det er kjend som det første og einaste forsøket på å samle alle songane Bowie spelte inn før han fekk kontrakt med Deram og omfattar utgjevingar for Vocallion, Parlophone og Pye. Spor tre og fire er alternativer versjonar av dei offisielle singlane, medan «Do Anything You Say» òg er ein annan miks enn den utgjevne singelen. Albumet inneheld òg fem songar som ikkje var gjevne ut før, henta frå samlinga til Shel Talmy. Talmy produserte den andre og tredje singelen til Bowie. Det kom òg ut ein kassettversjon, som ikkje inneheldt «Liza Jane», «Louie, Louie Go Home» og «Good Morning Girl».
Bakgrunn
Bowie byrja platekarrieren sin som Davie Jones, ein variant av fødenamnet hans, David Robert Jones. Den første singelen hans (spor 1-2) vart spelt inn med The King Bees. B-sida vart òg gjeven ut av Paul Revere and the Raiders som «Louie, Go Home» i 1964.
Ein krangel om pengar enda forholdet hans med The Lower Third den 28. januar 1966. For den femte singelen (spor 14-15) slo han seg saman med The Buzz, som ikkje står oppført på utgjevinga. Bowie var misnøgd med konsertane med bandet, og dei vart erstatta av studiomusikarar på den sjette singelen hans (spor 16-17).
Innhald
Plateselskap: Vocalion Pop (spor 1-2); Parlophone (spor 3–4, 8-9); Pye Records (spor 12-17).
Kalium–argondatering
Kalium-argondatering er ein metode for absolutt datering. Kalium-40 er ein radioaktivt kaliumisotop som blir brote ned til gassen argon-40. Dateringen føregår ved at materialet som gassen finst i blir varma opp. Gassen slepp då fri og kan målast. Halveringstida er om lag 1,3 milliardar år, noko som gjer metoden godt eigna til å datere funn frå særs tidlege periodar. I motsetnad til C14-metoden, kan han òg nyttast til å datere uorganiske material som til dømes stein og mineral.
Distriktet Sankt Veit an der Glan
Distriktet Sankt Veit an der Glan er eit administrativt distrikt (Bezirk) i forbundslandet Kärnten i Austerrike. Distriktet dekker ei flatevidd på 1494 km² og har 55 000 ibuarar (2017). Byen Sankt Veit er administrasjonssenter for distriktet.
Kommuneskipnaden
Distriktet består av 20 kommunar. Fire av desse er bykommunar og ni såkalla markandskommunar (Marktgemeinde).
Koshava Island
Koshava Island (bulgarsk остров Кошава) er den austlegaste øya i Zed Islands utanfor Varna Peninsula, nordaust på Livingston Island i Sør-Shetlandsøyane i Antarktis. Øya er isfri, er 340 meter lang og 220 meter brei. Ho ligg på vestsida av det nordlege innløpet til McFarlane Strait, 140 meter nordaust for Lesidren Island, og 1,9 km nord for Williams Point på Livingston Island. Området vart vitja tidleg på 1800-talet av selfangarar.
Øya er kalla opp busetnaden Kosjava nordvest i Bulgaria.
Slaget ved Francavilla
Slaget ved Francavilla vart utkjempa den 20. juni 1719 nær byen i Francavilla di Sicilia i Sicilia i Italia mellom Spania og Austerrike som ein del av kvadrupelalliansekrigen.
Bakgrunn
Det første austerrikske forsøket på å angripe spanjolane frå Napoli var mislukka, då dei vart slått i slaget ved Milazzo den 15. oktober 1718. Dei klarte derimot å halde eit lite bruhovud kring Milazzo.
Spanjolane hadde forlate kringsetjinga av Milazzo og trekt seg attende til ei meir gunstig stilling kring landsbyen Francavilla di Sicilia, der dei var dekte av ei elv og av eit kloster på ein ås.
Slaget
Morgonen den 22. juni gjekk austerrikarane til åtak på den befesta spanske stillinga i tre kolonnar. Den første kolonnen gjekk til åtak på den befesta landsbyen Francavilla tre gonger, men vart driven attende kvar gong. Den andre kolonnen klarte å erobre skyttargravene ved foten av klosteråsen, men vart stoppa av den andre spanske linja. Greven av Mercy vart skadd i denne fasen av slaget. Den tredje kolonnen gjekk til åtak på den spanske venstreflanken, dreiv dei attende til åsen San Juan, men vart sjølv pressa attende av kraftig spansk kanoneld og hadde søkt tilflukt i ei kløft, der dei leid store tap. Mellom anna omkom general Holstein, som leia åtaket.
Det spanske artilleriet under markien av Villadarias spelte ei viktig rolle under slaget, påførte store tap og forvirring i den austerrikske armeen.
Slaget varte til kvelden, då eit motåtak av det spanske kavaleriet fjerna alt håp om ein austerriksk siger. Austerrikarane trekte seg attende og etterlet 3 100 døde og skadde. Spanjolane mista 2 000 mann, som anten var død eller skada.
Etterverknad
Markien av Lede følgde ikkje etter austerrikarane, og gav dei høve til å kome seg att etter nederlaget. Austerrikarane kringsette seinare Messina, som fall etter ni fiendtlege åtak. Krigen heldt fram til fredsavtalen vart signert i Haag den 17. februar 1720. Dei spanske soldatane måtte evakuere Sicilia, og vart transport attende til Spania av den britiske marinen. Øya vart så ein del av Austerrike.
Kjelder
''
Kirgisistan under vinter-OL 2022
Kirgisistan deltok under Vinter-OL 2022 i Beijing i Kina i perioden 4. til 20. februar 2022.
Den kirgisiske troppen bestod av ein idrettsutøvar: alpinisten Maksim Gordejev. Gordejev var flaggberarar for Kirgisistan under opningsseremonien, medan ein friviljug var flaggberar under avslutningsseremonien.
Høgfjellskarse
Høgfjellskarse (Cardamine bellidifolia) er ein art i krossblomfamilien. Planta har ei sirkumpolar utbreiing. Høgfjellskarse vert kring 5 cm høg og har snaue mørkgrøne blad på lange skaft. Planten har bladlaus stengel med stivt opprette skulper. Han blomstrar kring juli månad på grus og snøleger i høgfjellet. Høgfjellskarse finst i Noreg frå Setesdal til Finnmark. Han er funnen opp til 2200 m i Jotunheimen.
Pelsdyr
Pelsdyr er slike dyr som vert jakta på eller oppdretta i fangenskap framfor alt av di pelsen på dyra (huda med håra på) kan nyttast som pelsverk, til dømes som klede for menneske i form av pelskåper og anna, som teppe (fell) eller anna. Dyr som vert jakta på eller oppala for å vere mat eller gjere nytte for seg på anna måte, som til dømes storfe, sau, reinsdyr, hare, vert ikkje rekna som pelsdyr i vanleg meining, sjølv om skinnet kan nyttast med håra på.